CELEX: 32020D0619
Language: sk
Date: 2020-04-30 00:00:00
Title: Rozhodnutie Rady (EÚ) 2020/619 z 30. apríla 2020 o pozícii, ktorá sa má v mene Európskej únie zaujať v spoločnom vykonávacom výbore zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve, pokiaľ ide o prijatie rokovacieho poriadku spoločného vykonávacieho výboru

8.5.2020   
               
               
                  SK
               
               
                  Úradný vestník Európskej únie
               
               
                  L 147/1
               
            
         ROZHODNUTIE RADY (EÚ) 2020/619
         z 30. apríla 2020
         o pozícii, ktorá sa má v mene Európskej únie zaujať v spoločnom vykonávacom výbore zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve, pokiaľ ide o prijatie rokovacieho poriadku spoločného vykonávacieho výboru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 3 a článok 207 ods. 4 prvý pododsek, v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dobrovoľná dohoda o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve (ďalej len „dohoda“) bola uzavretá Úniou rozhodnutím Rady (EÚ) 2019/854 (1) a nadobudla platnosť 1. júna 2019.
                  
               
                     (2)
                  
                  
                     Spoločný vykonávací výbor zriadený podľa článku 18 ods. 1 dohody (ďalej len „výbor“) má prijať svoj rokovací poriadok v súlade s článkom 18 ods. 3 dohody.
                  
               
                     (3)
                  
                  
                     Je vhodné stanoviť pozíciu, ktorá sa má v mene Únie zaujať vo výbore, keďže rokovací poriadok výboru bude pre Úniu záväzný.
                  
               
                     (4)
                  
                  
                     Je vhodné pre Úniu podporiť prijatie rokovacieho poriadku, ktorým sa zabezpečí hladká a transparentná spolupráca medzi Úniou a Vietnamskou socialistickou republikou od začiatku vykonávania dohody a následne aj vykonávania licenčného systému pre vynútiteľnosť práva, správu a obchod v lesnom hospodárstve,
                  
               PRIJALA TOTO ROZHODNUTIE:
         
            Článok 1
            
               1.   Pozícia, ktorá sa má v mene Únie zaujať v spoločnom vykonávacom výbore zriadenom podľa článku 18 Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve, je podporiť prijatie rokovacieho poriadku výboru (2).
            
            
               2.   Menšie nepodstatné zmeny návrhu rokovacieho poriadku môžu zástupcovia Únie v závislosti od vývoja počas nadchádzajúceho zasadnutia výboru dohodnúť bez ďalšieho rozhodnutia Rady po konzultácii s členskými štátmi počas koordinačných zasadnutí na mieste.
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 30. apríla 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady (EÚ) 2019/854 z 15. apríla 2019 o uzavretí Dobrovoľnej dohody o partnerstve medzi Európskou úniou a Vietnamskou socialistickou republikou o vynútiteľnosti práva, správe a obchode v lesnom hospodárstve (Ú. v. EÚ L 147, 5.6.2019, s. 1).
         
            (2)  Pozrite dokument ST 7027/20 na http://register.consilium.europa.eu.